Document ID: 32005D0648

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Σεπτεμβρίου 2005
όσον αφορά τη λήψη προστατευτικών μέτρων σε σχέση με την ψευδοπανώλη των πτηνών στη Βουλγαρία
[κοινοποιηθείσα υπό τον αριθμό Ε(2005) 3389]
(Κείμενο που παρουσιάζει ενδιαφέρον για τον ΕΟΧ)
(2005/648/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18,
την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (2), και ιδίως το άρθρο 22,
Εκτιμώντας τα ακόλουθα:
(1)
Στις 23 Αυγούστου 2005 η Βουλγαρία επιβεβαίωσε την εμφάνιση κρούσματος ψευδοπανώλους των πτηνών στη διοικητική περιφέρεια Vratsa στη Βουλγαρία. Η ψευδοπανώλης των πτηνών είναι εξαιρετικά λοιμώδης ιογενής νόσος των πουλερικών και των πτηνών και υπάρχει κίνδυνος να εισαχθεί ο παράγοντας της νόσου στην Κοινότητα μέσω του διεθνούς εμπορίου ζώντων πουλερικών και προϊόντων πουλερικών.
(2)
Εν όψει του κινδύνου που συνεπάγεται για την υγεία των ζώων η εισαγωγή της νόσου στην Κοινότητα, ενδείκνυται να ληφθούν μέτρα όσον αφορά τις εισαγωγές ζώντων πουλερικών, στρουθιονίδων, εκτρεφόμενων και άγριων πτερωτών θηραμάτων και αυγών προς επώαση αυτών των ειδών από τη Βουλγαρία.
(3)
Η Βουλγαρία κοινοποίησε περαιτέρω πληροφορίες για την κατάσταση της νόσου και ζήτησε τη διαίρεση σε περιφέρειες ώστε να ανασταλούν οι εισαγωγές στην Κοινότητα μόνον από τη διοικητική περιφέρεια της Vratsa καθώς η κατάσταση στην υπόλοιπη χώρα φαίνεται να είναι ικανοποιητική. Οι επί του παρόντος διαθέσιμες πληροφορίες καθιστούν δυνατό τον περιορισμό των μέτρων προστασίας σε μια συγκεκριμένη περιφέρεια.
(4)
Συνεπώς, πρέπει να ανασταλεί η εισαγωγή στην Κοινότητα από τη διοικητική περιφέρεια της Vratsa στη Βουλγαρία νωπού κρέατος πουλερικών, στρουθιονίδων, άγριων και εκτρεφόμενων πτερωτών θηραμάτων, παρασκευασμάτων κρέατος και προϊόντων με βάση το κρέας που συνίστανται σε ή περιέχουν κρέας αυτών των ειδών, τα οποία προέρχονται από πτηνά που έχουν σφαγεί μετά τις 16 Ιουλίου 2005.
(5)
Η απόφαση 2005/432/ΕΚ (3), του Συμβουλίου προβλέπει κατάλογο τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας και καθορίζει τρόπους επεξεργασίας προκειμένου να αποτραπεί ο κίνδυνος μετάδοσης της νόσου μέσω προϊόντων του είδους αυτού. Η επεξεργασία στην οποία πρέπει να υποβάλλονται τα προϊόντα εξαρτάται από την υγειονομική κατάσταση της χώρας καταγωγής όσον αφορά τα είδη από τα οποία προέρχεται το κρέας. Προκειμένου να αποφευχθούν περιττές επιβαρύνσεις στο εμπόριο, οι εισαγωγές προϊόντων με βάση το κρέας πουλερικών καταγωγής Βουλγαρίας που έχουν υποστεί επεξεργασία σε θερμοκρασία τουλάχιστον 70° Κελσίου σε όλο το προϊόν πρέπει να εξακολουθήσουν να επιτρέπονται.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη αναστέλλουν τις εισαγωγές ζώντων πουλερικών, στρουθιονίδων, εκτρεφόμενων και άγριων πτερωτών θηραμάτων και αυγών προς επώαση αυτών των ειδών από τις διοικητικές περιφέρειες της Βουλγαρίας που παρατίθενται στο παράρτημα της παρούσας απόφασης.
Άρθρο 2
Τα κράτη μέλη αναστέλλουν τις εισαγωγές από τις διοικητικές περιφέρειες της Βουλγαρίας που παρατίθενται στο παράρτημα της παρούσας απόφασης:
α)
νωπού κρέατος πουλερικών, στρουθιονίδων, άγριων και εκτρεφόμενων πτερωτών θηραμάτων και
β)
παρασκευασμάτων κρέατος και προϊόντων με βάση το κρέας που συνίστανται σε ή περιέχουν κρέας των ειδών που αναφέρονται στο στοιχείο α).
Άρθρο 3
1. Κατά παρέκκλιση από το άρθρο 2 στοιχεία α) και β), τα κράτη μέλη επιτρέπουν τις εισαγωγές προϊόντων που καλύπτονται από το εν λόγω άρθρο και τα οποία προέρχονται από πουλερικά, στρουθιονίδες, εκτρεφόμενα και άγρια πτερωτά θηράματα προερχόμενα από τις διοικητικές περιφέρειες της Βουλγαρίας που παρατίθενται στο παράρτημα της παρούσας απόφασης και τα οποία έχουν σφαγεί ή θανατωθεί πριν από τις 16 Ιουλίου 2005.
2. Στα κτηνιατρικά πιστοποιητικά που συνοδεύουν τις αποστολές των προϊόντων που αναφέρονται στην παράγραφο 1, περιλαμβάνονται οι ακόλουθες λέξεις:
«Νωπό κρέας πουλερικών/νωπό κρέας στρουθιονίδων/νωπό κρέας άγριων πτερωτών θηραμάτων/νωπό κρέας εκτρεφόμενων πτερωτών θηραμάτων/προϊόντα κρέατος που συνίστανται σε ή περιέχουν κρέας πουλερικών, στρουθιονίδων, άγριων ή εκτρεφόμενων πτερωτών θηραμάτων/παρασκευάσματα κρέατος που συνίστανται σε ή περιέχουν κρέας πουλερικών, στρουθιονίδων, άγριων ή εκτρεφόμενων πτερωτών θηραμάτων (4) σύμφωνα με το άρθρο 3 παράγραφος 1 της απόφασης 2005/648/ΕΚ.
3. Κατά παρέκκλιση από το άρθρο 2 στοιχείο β) της παρούσας απόφασης, τα κράτη μέλη επιτρέπουν τις εισαγωγές προϊόντων κρέατος που συνίστανται σε ή περιέχουν κρέας πουλερικών, στρουθιονίδων, εκτρεφόμενων και άγριων πτερωτών θηραμάτων, όταν το κρέας αυτών των ειδών έχει υποστεί κάποια από τις ειδικές επεξεργασίες που αναφέρονται στα σημεία B, Γ ή Δ του μέρους 4 του παραρτήματος ΙΙ της απόφασης 2005/432/ΕΚ.
Άρθρο 4
Τα κράτη μέλη τροποποιούν τα μέτρα που εφαρμόζουν στο εμπόριο, για να συμμορφωθούν με την παρούσα απόφαση και δίνουν αμέσως κατάλληλη δημοσιότητα στα μέτρα τα οποία εγκρίνουν. Ενημερώνουν αμέσως περί αυτού την Επιτροπή.
Άρθρο 5
Η παρούσα απόφαση εφαρμόζεται έως τις 23 Αυγούστου 2006.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 8 Σεπτεμβρίου 2005.

Labels: 17
0
3
6
18